《玉华山》
宋代·张道宗

玉华山形郁崷崒，白昼莽苍常生烟。
近村百家湿翠黛，阴崖千迟淙寒泉。
山根宛转抱河曲，河流倒影浸碧巅。
文皇性热不奈暑，当时宫此安徙然。
得非遍选天下胜，莫如兹地无烦喧。
暂游已骇非俗骨，久驻直恐成真仙。
何当借得神画笔，霜绡十幅图孱颜。

作者简介：张道宗，曾以国子博士知坊州，与宋球同时。事见《金石萃编》卷一三六。今录诗二首。